CELEX: 62020TN0668
Language: sl
Date: 2020-11-09 00:00:00
Title: Zadeva T-668/20: Tožba, vložena 9. novembra 2020 – NZ/Komisija

25.1.2021   
            
            
               SL
            
            
               Uradni list Evropske unije
            
            
               C 28/56
            
         
      Tožba, vložena 9. novembra 2020 – NZ/Komisija
      (Zadeva T-668/20)
      (2021/C 28/85)
      Jezik postopka: francoščina
      
         Stranki
      
      
         Tožeča stranka: NZ (zastopnik: H. Tagaras, avocat)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  izvede ukrep procesnega vodstva, predlagan v točki 35 [tožbe] (in ukrepa procesnega vodstva, ki izhajata iz točk 21 in 30) ter ob koncu postopka
               
            
                  —
               
               
                  izpodbijane odločbe razglasi za nične;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe, s katero predlaga razglasitev ničnosti odločbe Evropske komisije o zavrnitvi njene zahteve za pregled, ki se je nanašala na odločitev komisije v okviru natečaja COM/1/AD10/18, da se njeno ime ne vpiše na rezervni seznam iz navedenega natečaja, in odločbe o zavrnitvi njene pritožbe ter, podredno, navedene odločitve natečajne komisije, navaja pet tožbenih razlogov.
      
                  1.
               
               
                  Prvi tožbeni razlog: kršitev obveznosti obrazložitve, ne samo zaradi nezadostne obrazložitve, temveč tudi zaradi očitnega protislovja v podani obrazložitvi, zlasti ker ji je komisija kljub besedni oceni tožeče stranke, ki pri vseh uporabljenih merilih zadostuje za njen vpis na rezervni seznam („very strong“), kot povprečje prisodila nižjo oceno („strong to very strong“), zaradi katere je bila izključena iz seznama.
               
            
                  2.
               
               
                  Drugi tožbeni razlog: kršitev načela enakega obravnavanja, zlasti zaradi neprestanega spreminjanja sestave komisije in okoliščine, da so bili kandidati s popolnoma enakimi besednimi ocenami kot tožeča stranka vpisani na rezervni seznam.
               
            
                  3.
               
               
                  tretji tožbeni razlog: kršitve pravil, ki veljajo za delovanje izbirnih komisij in odborov.
               
            
                  4.
               
               
                  Četrti tožbeni razlog: očitna napaka pri presoji.
               
            
                  5.
               
               
                  Peti tožbeni razlog: kršitev člena 27 Kadrovskih predpisov za uradnike Evropske unije zaradi kršitve, ki jo tožeča stranka zatrjuje v okviru drugega tožbenega razloga.